《寄张伯雨》
元代·瞿智

服食年深玉雪臞，半簪华发不成梳。入山早弃人间事，闭屋独修河上书。

丹火夜明鸡犬宅，剑光寒避斗牛墟。儗将一匹鹅溪绢，写作玄洲旧隐居。

作者简介：智一名荣智，字睿夫，一字惠夫，其先嘉定州人。父晟，迁昆山。兄信字实夫，时齐名，称二瞿先生。智嗜学明《易》，至正间，宪司试辟后青龙镇学教谕，摄绍兴府录判，寻弃官去。睿夫博雅能诗，以书法钩勒兰花，笔致妙绝。时寓华亭，所居有通波阁。与黄晋卿、段吉甫、李季和、成原常、张伯雨诸君友善。